
Ministru kabineta noteikumi Nr. 754
Rīgā 2025. gada 16. decembrī (prot. Nr. 52 3. §)
Grozījumi Ministru kabineta 2017. gada 5. septembra noteikumos Nr. 537 "Noteikumi par portfeļgarantijām sīko (mikro), mazo un vidējo saimnieciskās darbības veicēju – juridisko personu – kreditēšanas veicināšanai"
Izdoti saskaņā ar Attīstības finanšu institūcijas likuma 12. panta ceturto daļu un
Eiropas Savienības fondu 2021.–2027. gada plānošanas perioda vadības likuma 19. panta 14. punktu
· Izdarīt Ministru kabineta 2017. gada 5. septembra noteikumos Nr. 537 "Noteikumi par portfeļgarantijām sīko (mikro), mazo un vidējo saimnieciskās darbības veicēju – juridisko personu – kreditēšanas veicināšanai" (Latvijas Vēstnesis, 2017, 180. nr.; 2018, 49. nr.; 2020, 60A., 74A., 248. nr.; 2021, 77., 130. nr.; 2022, 53. nr.; 2023, 173. nr.; 2024, 118. nr.) šādus grozījumus:
· 1. Izteikt 1. punktu šādā redakcijā:
· "1. Noteikumi nosaka garantiju atbalsta īstenošanas kārtību, finansējumu, atbalstāmo darbību un izmaksu attiecināmības, kā arī valsts atbalsta nosacījumus sīkajiem (mikro), mazajiem, vidējiem, mazajiem vidējās kapitalizācijas un vidējās kapitalizācijas saimnieciskās darbības veicējiem – juridiskām personām (turpmāk – saimnieciskās darbības veicēji) – ierobežotas portfeļgarantijas veidā, kā arī Covid-19 izraisītās krīzes portfeļgarantijas nosacījumus."
· 2. Izteikt 4.2. apakšpunktu šādā redakcijā:
· "4.2. finanšu pakalpojums – finansētāja izsniegti aizdevumi investīciju veikšanai un apgrozāmo līdzekļu finansēšanai, finanšu līzings, banku garantijas, kredītvēstules;".
· 3. Izteikt 5. punktu šādā redakcijā:
· "5. Garantiju izsniegšanai un sabiedrības "Altum" pārvaldības izmaksu segšanai izmanto Eiropas Savienības struktūrfondu un Kohēzijas fonda 2007.–2013. gada plānošanas perioda atmaksāto finansējumu 14 300 000 euro apmērā, šī finansējuma atmaksas un otrreiz atmaksāto finansējumu, ko plānots izmantot atkārtoti, līdz 14 300 000 euro, Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" atmaksāto publisko finansējumu 9 869 476 euro apmērā un šī finansējuma atmaksas, kā arī šo noteikumu 12. punktā minētos maksājumus:
· 5.1. darbības programmas "Uzņēmējdarbība un inovācijas" 2.2.1.4.1. apakšaktivitātes "Atbalsts aizdevumu veidā komersantu konkurētspējas uzlabošanai" ietvaros atmaksāto publisko finansējumu – 10 000 000 euro apmērā;
· 5.2. darbības programmas "Cilvēkresursi un nodarbinātība" papildinājuma 1.3.1.2. aktivitātes "Atbalsts pašnodarbinātības un uzņēmējdarbības uzsākšanai" ietvaros atmaksāto publisko finansējumu – 4 300 000 euro apmērā;
· 5.3. Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.1. pasākuma "Aizdevumu garantijas" ERAF atmaksāto publisko finansējumu – 9 869 476 euro apmērā."
· 4. Svītrot 5.2 punktu.
· 5. Izteikt 6. punktu šādā redakcijā:
· "6. Sabiedrības "Altum" pārvaldības izmaksas, kas radušās līdz 2024. gada 31. decembrim, nosaka saskaņā ar sabiedrības "Altum" vadības izmaksu aprēķināšanas metodiku un sedz ar vadības maksu, ko nosaka, ievērojot Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Komisijas regula Nr. 480/2014), 12. un 13. panta 3. punktā noteikto kopējās robežvērtības apmēru. Šajā punktā minētās pārvaldības izmaksas var tikt attiecinātas pirms šo noteikumu stāšanās spēkā, bet ne agrāk kā no 2017. gada 1. janvāra."
· 6. Svītrot 6.1 punktu.
· 7. Izteikt 8. punktu šādā redakcijā:
· "8. Garantiju sniedz kā de minimis atbalstu saskaņā ar Komisijas 2023. gada 13. decembra Regulu (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr. 2023/2831) vai Komisijas 2013. gada 18. decembra Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē (turpmāk – Komisijas regula Nr. 1408/2013)."
· 8. Izteikt 9.4. apakšpunktu šādā redakcijā:
· "9.4. banku garantiju (tai skaitā konkursa, avansa maksājuma, saistību izpildes nodrošinājuma, ieturējuma naudas, maksājuma izpildes vai garantijas laika garantiju) banku garantiju limitiem vai kredītvēstuli banku kredītvēstuļu limitiem."
· 9. Izteikt 10.4. apakšpunktu šādā redakcijā:
· "10.4. vienam saimnieciskās darbības veicējam garantēto finanšu pakalpojumu summa nepārsniedz 2 000 000 euro;".
· 10. Izteikt 10.5. apakšpunktu šādā redakcijā:
· "10.5. šo noteikumu 9.1. un 9.3. apakšpunktā minēto finanšu pakalpojumu termiņš ir no 12 mēnešiem līdz 10 gadiem;".
· 11. Izteikt 10.6. apakšpunktu šādā redakcijā:
· "10.6. šo noteikumu 9.2. un 9.4. apakšpunktā minēto finanšu pakalpojumu termiņš ir līdz pieciem gadiem; ".
· 12. Svītrot 10.7. apakšpunktu.
· 13. Izteikt 10.9. apakšpunktu šādā redakcijā:
· "10.9. mazo vidējās kapitalizācijas un vidējās kapitalizācijas saimnieciskās darbības veicēju garantijas kredīta kvalitāte ir pielīdzināma vismaz B– kredītreitingam, kas norādīts šo noteikumu pielikumā minētajai kredīta kvalitātes klasei "Maksātspēju varētu mazināt nelabvēlīgi apstākļi" atbilstoši Komisijas regulas Nr. 2023/2831 4. panta 6. punkta "a" apakšpunktam vai Komisijas regulas Nr. 1408/2013 4. panta 6. punkta "a" apakšpunktam;".
· 14. Izteikt 12. punktu šādā redakcijā:
· "12. Par garantijas izsniegšanu, tostarp pagarinot iepriekš izsniegtās garantijas termiņu, piemēro vienreizēju garantijas prēmiju no garantijas segtās finanšu pakalpojumu summas saskaņā ar sabiedrības "Altum" cenrādi."
· 15. Izteikt 13.1. apakšpunktu šādā redakcijā:
· "13.1. finanšu pakalpojuma refinansēšanai, izņemot gadījumu, ja tiek refinansēts sabiedrības "Altum" aizdevums, ievērojot normatīvos aktus komercdarbības atbalsta jomā;".
· 16. Izteikt 13.2. apakšpunktu šādā redakcijā:
· "13.2. ja saimnieciskās darbības veicējam ir ierosināta tiesiskās aizsardzības procesa lieta, tiek īstenots tiesiskās aizsardzības process vai ir pasludināts maksātnespējas process;".
· 17. Svītrot 13.3. apakšpunktu.
· 18. Izteikt 13.7. apakšpunktu šādā redakcijā:
· "13.7. ieroču un munīcijas tirdzniecībai (NACE 2.1 redakcijas grupa 47.63 "Sporta aprīkojuma mazumtirdzniecība" un klase 47.92 "Specializētas mazumtirdzniecības starpniecības pakalpojumi'');".
· 19. Izteikt 13.8. apakšpunktu šādā redakcijā:
· "13.8. tabakas izstrādājumu ražošanai un tirdzniecībai (NACE 2.1 redakcijas 12. nodaļa "Tabakas izstrādājumu ražošana", klase 46.35 "Tabakas izstrādājumu vairumtirdzniecība", klase 47.26 "Tabakas izstrādājumu mazumtirdzniecība specializētajos veikalos" un klase 47.92 "Specializētas mazumtirdzniecības starpniecības pakalpojumi'');".
· 20. Izteikt 13.9. apakšpunktu šādā redakcijā:
· "13.9. alkohola tirdzniecībai (NACE 2.1 redakcijas grupa 46.34 "Dzērienu vairumtirdzniecība", grupa 47.25 "Alkoholisko un citu dzērienu mazumtirdzniecība specializētajos veikalos" un klase 47.92 "Specializētas mazumtirdzniecības starpniecības pakalpojumi");".
· 21. Izteikt 13.10. apakšpunktu šādā redakcijā:
· "13.10. azartspēlēm un derībām (NACE 2.1 redakcijas 92. nodaļa "Azartspēles un derības")."
· 22. Izteikt 13.1 punktu šādā redakcijā:
· "13.1 Papildus šo noteikumu 13. punkta nosacījumiem garantiju nepiešķir:
· 13.11. Komisijas regulas Nr. 2023/2831 1. panta 1. punkta "a" un "c" apakšpunktā minētajām nozarēm, 1. panta 1. punkta "b" un "d" apakšpunktā minētajām nozaru darbībām un 1. panta 1. punkta "e" un "f" apakšpunktā minētajām darbībām, ja garantiju piešķir saskaņā ar Komisijas regulu Nr. 2023/2831;
· 13.12. Komisijas regulas Nr. 1408/2013 1. panta 1. punkta "a", "b" un "c" apakšpunktā minētajām darbībām, ja garantiju piešķir saskaņā ar Komisijas regulu Nr. 1408/2013."
· 23. Izteikt 14. punktu šādā redakcijā:
· "14. Ja garantija tiek piešķirta kā de minimis atbalsts, saimnieciskās darbības veicējs nodrošina attiecināmo nozaru, darbību un izmaksu uzskaites nodalīšanu, lai darbības izslēgtajās nozarēs vai aizliegtajās darbībās negūtu labumu no šī atbalsta:
· 14.1. ja garantija tiek piešķirta saskaņā ar Komisijas regulu Nr. 2023/2831 – atbilstoši Komisijas regulas Nr. 2023/2831 1. panta 2. punktam;
· 14.2. ja garantija tiek piešķirta saskaņā ar Komisijas regulu Nr. 1408/2013 – atbilstoši Komisijas regulas Nr. 1408/2013 1. panta 2. un 3. punktam."
· 24. Izteikt 18. punktu šādā redakcijā:
· "18. Pirms līguma noslēgšanas ar finansētāju sabiedrība "Altum" iesniedz saskaņošanai Ekonomikas ministrijā un Finanšu ministrijā sabiedrības "Altum" izstrādātu metodoloģiju par visu finansiālo priekšrocību nodošanu saimnieciskās darbības veicējiem. Metodoloģiju pamato ar finansētāju cenu noteikšanas un nodrošinājuma politiku."
· 25. Izteikt 19.3. apakšpunktu šādā redakcijā:
· "19.3. finansētājs iekļauj finanšu pakalpojumus portfelī līdz diviem gadiem, bet, sākot ar piekto atlases kārtu, – līdz trim gadiem no līguma noslēgšanas ar sabiedrību "Altum". Sabiedrība "Altum" un finansētājs var vienoties par šā termiņa pagarināšanu, bet ne ilgāk kā par diviem gadiem;".
· 26. Izteikt 21. punktu šādā redakcijā:
· "21. Atlases nosacījumus, tai skaitā pieteikšanās nosacījumus un kārtību, un atlases vai noraidīšanas kritērijus apstiprina sabiedrība "Altum" un publicē savā tīmekļvietnē."
· 27. Izteikt 23. punktu šādā redakcijā:
· "23. Atlases ietvaros pieejamo finansējumu sadala starp finansētājiem, kas kvalificējušies atlasē saskaņā ar atlases nosacījumiem. Ja atlases kārtu ietvaros netiek rezervēts viss pieejamais finansējums un atlases nosacījumos ir paredzēta šāda iespēja, sabiedrība "Altum" var slēgt līgumus arī ar citiem finansētājiem, kas kvalificējušies atlasē saskaņā ar atlases nosacījumiem."
· 28. Svītrot 24. punktu.
· 29. Izteikt 25. punktu šādā redakcijā:
· "25. Sabiedrība "Altum" finansētājus vērtē, pamatojoties uz kvantitatīvajiem un kvalitatīvajiem rādītājiem, tai skaitā finanšu stabilitātes rādītājiem, kā arī uz publiski pieejamo informāciju par uzraugošo institūciju veiktajiem uzraudzības pasākumiem."
· 30. Izteikt 26. punktu šādā redakcijā:
· "26. Piesakoties atbalstam, saimnieciskās darbības veicējs de minimis atbalsta sistēmā aizpilda veidlapu atbilstoši normatīvajiem aktiem par de minimis atbalsta uzskaites un piešķiršanas kārtību."
· 31. Izteikt 27. punktu šādā redakcijā:
· "27. Piešķirot de minimis atbalstu, pārbauda, vai plānotais de minimis atbalsts kopā ar iepriekšējos trijos gados (skaitot no atbalsta piešķiršanas dienas) piešķirto de minimis atbalstu viena vienota uzņēmuma līmenī nepārsniedz Komisijas regulas Nr. 2023/2831 3. panta 2. punktā vai Komisijas regulas Nr. 1408/2013 3. panta 2. un 3. punktā noteikto maksimālo de minimis atbalsta apmēru. Viens vienots uzņēmums ir uzņēmums, kas atbilst Komisijas regulas Nr. 2023/2831 2. panta 2. punkta vai Komisijas regulas Nr. 1408/2013 2. panta 2. punkta nosacījumiem."
· 32. Izteikt 28.2. apakšpunktu šādā redakcijā:
· "28.2. ja saimnieciskās darbības veicējs ir sadalīts, piešķirto de minimis atbalstu attiecina uz to saimnieciskās darbības veicēju, kas guva labumu no piešķirtā de minimis atbalsta un kas pārņēma darbības, kurām sākotnēji tika izmantots de minimis atbalsts, vai arī, ja minētā attiecināšana nav iespējama, piešķirto de minimis atbalstu attiecina proporcionāli, pamatojoties uz saimnieciskās darbības veicēja pašu kapitāla bilances vērtību sadales faktiskajā datumā."
· 33. Izteikt 29. punktu šādā redakcijā:
· "29. Saimnieciskās darbības veicēja subsīdijas ekvivalentu finansētājs aprēķina, ievērojot Komisijas regulas Nr. 2023/2831 4. panta 6. punkta "b" apakšpunktu vai Komisijas regulas Nr. 1408/2013 4. panta 6. punkta "b" apakšpunktu."
· 34. Izteikt 32. punktu šādā redakcijā:
· "32. Ievērojot Komisijas regulas Nr. 2023/2831 vai Komisijas regulas Nr. 1408/2013 5. pantā minētos nosacījumus, šo noteikumu ietvaros piešķirto de minimis atbalstu drīkst apvienot ar citu de minimis atbalstu, tai skaitā attiecībā uz vienām un tām pašām attiecināmajām izmaksām, līdz Komisijas regulas Nr. 2023/2831 3. panta 2. punktā vai Komisijas regulas Nr. 1408/2013 3. panta 2. punktā noteiktajam robežlielumam, kā arī drīkst apvienot ar citu valsts atbalstu, tai skaitā attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs apvienošanas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā. Šādā gadījumā saimnieciskās darbības veicējs iesniedz sabiedrībai "Altum" visu informāciju par plānoto un piešķirto valsts atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēja nosaukumu, atbalsta pasākumu un plānoto vai piešķirto atbalsta summu un atbalsta intensitāti."
· 35. Izteikt 32.1 punktu šādā redakcijā:
· "32.1 Ja ir pārkāpti Komisijas regulas Nr. 2023/2831 vai Komisijas regulas Nr. 1408/2013 nosacījumi, atbalsta saņēmējam ir pienākums atmaksāt finansētājam projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem, savukārt finansētājam ir pienākums atbilstoši līgumam atgūto atbalsta summu kopā ar procentiem pārskaitīt atbalsta sniedzējam – sabiedrībai "Altum"."
· 36. Izteikt 33. punktu šādā redakcijā:
· "33. Atbalstu saskaņā ar šiem noteikumiem sniedz līdz Komisijas regulas Nr. 2023/2831 7. panta 3. punktā un 8. pantā vai Komisijas regulas Nr. 1408/2013 7. panta 4. punktā un 8. pantā noteiktā piemērošanas termiņa beigām."

